open-index/open-wikipedia-markdown huggingface dataset:
Fantomas (personažas)

**Fantomas** () – literatūrinis ir kino personažas, nesugaunamas nusikaltėlis, kurio vardas yra tapęs bendrine sąvoka. 

## Istorija

Fantomo personažą sukūrė du prancūzų rašytojai Pierre Souvestre ir Marcel Allain 1911 m. Per 3 metus iki Souvestre mirties jie spėjo sukurti net 32 romanus. Toks didelis produktyvumas paaiškinamas tuo, kad knygos buvo ne rašomos, o stenografuojamos.
Vėliau Allainas vienas taip pat grįžo prie Fantomo temos ir išleido dar 11 knygų.

Nors romanai nėra laikomi didelės literatūrinės vertės, kritikai sutaria, kad juose puikiai atskleista to laikmečio Prancūzijos dvasia, o Fantomas – tarsi paskutinis romatiškas herojus. Nors jis ir nusikaltėlis, dažnai pasirodantis su juoda kauke, tačiau tuo pat metu gebantis persirengti ir apsimesti bet kuo – gydytoju, teisėju, kunigu arba Olandijos karaliumi. Tai kriminalinis genijus, negailestingas, neturintis autoritetų, bebaimis ir visada išsisukantis iš jam spendžiamų spąstų. 

Kartais jis lyginamas su Maurice Leblanc sukurtu džentelmeniško vagies Arsenijaus Lupeno personažu, tačiau, skirtingai nuo pastarojo, nevengia nei prievartos, nei žmogžudysčių. Romanuose yra užsimenama ir apie Fantomo sūnų, taip pat nusikaltėlį Vladimirą. 

Kiti pagrindiniai romanų veikėjai: 
* policijos inspektorius Žiuvas, persekiojantis Fantomą; 
* Žeromas Fandoras, kurio tėvus nužudė Fantomas ir kuris pats buvo apkaltintas įvykdęs šį nusikaltimą, tačiau Žiuvo dėka išteisintas;
* Helena, Fantomo giminaitė, galbūt jo duktė, tapusi Fandoro sužadėtine ir jam padedanti gaudyti nusikaltėlį;
* ledi Mod Beltam, Fantomo aukos lordo Beltamo našlė, vėliau tapusi šio meiluže;
* Bazilis, valkata, dažnai padedantis Žiuvui ir Fandorui.

Kūriniai paprastai buvo feljetono stiliaus, todėl ilgalaikis jų populiarumas šiame žanre laikomas fenomenaliu.
Apie Souvestre ir Allain kūrybą rašė tokie žymūs literatai kaip Umberto Eco ir Jean Cocteau, o Fantomas tapo ne tik literatūros, bet ir kino ar komiksų personažu.

## Knygos
Pirmasis romanas apie Fantomą buvo išleistas 1911 m., paskutinis – 1963 m. Lietuvių kalba buvo išspausdintos 4 knygos:
* „Fantomas“ (1991)
* „Žiuvas prieš Fantomą“ (1993)
* „Tuščias karstas“ (1993)
* „Naktinis vežikas“ (1994)

## Filmai
Pirmą kartą Fantomo nuotykiai buvo ekranizuoti 1913-14m., kuomet režiserius Louis Feuillade sukūrė 5-is valandos trukmės filmus.
 
1920 m. režisierius Edward Sedgwick sukūrė 20-ies dalių serialą, kuris neišliko.

Žymiausia ekranizacija laikoma Andre Hunebelle 1964–67 m. trilogija „Fantomas“, „Fantomas įsisiautėjo“, „Fantomas prieš Skotland Jardą“, tačiau ji gerokai skiriasi nuo originalių kūrinių nes yra komedija.

1980 m. buvo išleistas 4 dalių TV serialas, kuriame pagrindinį vaidmenį atliko aktorius Helmut Berger. 

## Šaltiniai
Fantomas prieš Skotland Jardą

**Fantomas prieš Skotland Jardą** () – 1967 m. prancūzijoje sukurta paskutinė komiškos trilogijos dalis apie nusikaltėlį Fantomą. 

## Pagrindiniai aktoriai
: *Aktorius – vaidmuo*
* Jean Marais – Fantomas / žurnalistas Fandoras 
* Louis de Funes – komisaras Žiuvas
* Mylene Demongeot – Fandoro sužadėtine Helena
* Jacques Dynam – inspektorius Bertranas
* Robert Dalban – laikraščio redaktorius
* Jean-Roger Caussimon – lordas MakRešlis / Fantomas
* Francoise Christophe – ledi MakRešli
* Henri Serre – Andrė Bertje
* Christian Toma
* Robert Le Beal

## Turinys

Fantomas nusprendžia imti mokestį už gyvybę iš visų turtingiausių pasaulio žmonių. Lordas MakRešlis nusprendžia tam pasipriešinti ir kreipiasi pagalbos į komisarą Žiuvą, kad šis atvyktų į jo dvarą Škotijoje ir sugautų Fantomą. Tuo pačiu jis sukviečia turtuolius į pasitarimą, tačiau beveik visi jie ketina paklusti reikalavimui.
Situaciją apsukina ir tai, kad lordo mirties trokšta ne tik Fantomas, bet ir jo žmona su meilužiu Bertje. Visi turtuoliai reikalaujamą mokėti sumą deimantais perduoda MakRešliui, kuris juos turi atiduoti Fantomui. Žiuvas tikisi būtent tada galų gale suimti Fantomą neįtardamas, kad pastarasis jau kurį laiką užima tikrojo lordo vietą...

## Susiję straipsniai
* Fantomas
* Fantomas įsisiautėjo
Giorgia Moll

**Džordžija Mol** (, g. 1938 m. sausio 14 d. Roma) – italų aktorė ir dainininkė.

Karjeros pradžioje dirbo fotomodeliu, nusifilmavo keliose reklamose. 1955 m. debiutavo kine, vaidino ir Holivudo juostose, tarp kurių Graham Greene romano „Tykusis amerikietis“ ekranizacija 1958 m. Filmavosi žymiausių to laikotarpio Europos režisierių filmuose.

6 dešimtmetyje pradėjo dainininkės karjerą, išleido keletą estradinių dainų albumų. Aktyvią karjerą baigė 1970 m., vėliau atliko tik keletą epizodinių vaidmenų.

## Filmografija

* Lo svitato (1956)
* Mio figlio Nerone (1956)
* Club de femmes (1956)
* Difendo il mio amore (1957)
* Mariti in città (1957)
* Tykusis amerikietis (1958)
* Non scherzare con le donne (1958)
* Mogli pericolose (1958)
* Agi Murad, il diavolo bianco (1959)
* La cambiale (1959)
* Costa Azzurra (1959)
* Tunisi top secret (1959)
* Lūpdažis (1960)
* La regina delle Amazzoni (1960)
* Le tre "eccetera" del colonnello (1960)
* Marina (1960)
* I cosacchi (1960)
* Caccia all'uomo (1961)
* Il ratto delle Sabine (1961)
* Il ladro di Bagdad (1961)
* Laura nuda (1961)
* Solimano il conquistatore (1961)
* The Connection (1962)
* Il disprezzo (1963)
* Island of Love (1963)
* Cover girls - ragazze di tutti (1964)
* L'intrigo (1964)
* Il treno del sabato (1964)
* L'arcidiavolo (1966)
* Incompreso (1966)
* Requiem per un agente segreto (1966)
* I mercenari muoiono all'alba (1967)
* Tom Dollar (1967)
* I barbieri di Sicilia (1967)
* Blondinė iš Pekino (1967)
* Italian Secret Service (1968)
* I gangsters dalla faccia pulita (1968)
* Il ladro di crimini (1969)
* Togetherness (1970)
* Rekvijem (1970)
* Tutti dentro (1984)

## Nuorodos
* IMDb profilis
Oksana Imanalijeva

**Oksana Imanalijeva** (g. 1990 m. sausio 17 d.) – Lietuvos futbolininkė, žaidžianti saugės pozicijoje.

## Rinktinės
2017 m. vasario 8 d. debiutavo nacionalinėje rinktinėje, draugiškose varžybose prieš Maltą.

## Pasiekimai
* Lietuvos moterų futbolo A lyga: 2012, 2011, 2010

## Šaltiniai

## Nuorodos
* Soccerway
Judita Sabatauskaitė

**Judita Sabatauskaitė** (g. 2002 m. gegužės 23 d.) – buvusi Lietuvos futbolininkė, saugės. Atstovavo Lietuvos jaunimo rinktinėms ir nacionalinei moterų rinktinei. Futbolininkės karjerą baigė nesulaukusi dvidešimt vienerių metų.

## Karjera
### 2015–2016 m.
Profesionalią karjerą pradėjo MFK Jonava komandoje. Nuo 2015 m. atstovavo tuometinei KKSC EOS-Aušra. Debiutavo ir aukščiausioje lygoje, rungtyniavo ir jaunimo čempionatuose.

2016 m. ir toliau atstovavo Jonavos ekipai. Rungtyniavo A lygoje, bei buvo kviečiama į jaunimo rinktinių stovyklas.

### 2017 m.
#### WU-17 rinktinė
2017 m. buvo suburta ekipa, kuri vadinosi WU-17 rinktine. Joje žaidė talentingos merginos iš visos Lietuvos. Judita Sabatauskaitė buvo šios ekipos kapitonė. Buvo kviečiama ir į WU-17 rinktinės stovyklas, rungtyniavo prieš vokietes, austres, šveicares.
#### KKSC EOS-Aušra
2017 m. atstovavo ir „Jonavos“ klubui, kuris buvo perkeltas į LMFA I lygą. 2017 m. spalio 13 d. jonavietės rezultatu 8:2 sutriuškino Tauragės ekipą, o J. Sabatauskaitė pelnė net šešis švarčius.

### 2018–2021 m.
Nuo 2018 m. žaidė „Kauno Žalgiryje“. Tapo viena pagrindinių ekipos žaidėjų. 2018, 2019 m. su „žalgirietėmis“ iškovojo A lygos sibadro medalius, o 2020 ir 2021 m. tenkinosi bronza.

LMFA I lygoje atstovaudavo „Jonavos“ klubui. 

Buvo kviečiamą į jaunimo rinktinių stovyklas, atstovavo Lietuvai Baltijos taurės, ir UEFA WU-17 atrankos turnyruose, o 2019 m. atstovavo Lietuvai Aphrodite Cup 2019 ir rungtyniavo prieš Kipro rinktinę.

2019 m. įsitvirtino ir Lietuvos nacionalinėje moterų rinktinėje.

2019 m. rugsėjo 25 d. Kauno Žalgirio ekipa rezultatu 11-0 sutriuškino Utenos Utenio merginas. Šiose rungtynės net septynis įvarčius pelnė Judita Sabatauskaitė.

### nuo 2022 m.
2022 m. buvusi Kauno Žalgirio ekipa perbėgo į Hegelmann klubo sistemą. Atstovavo FC Hegelmann.

2023 m. balandžio 3 d. paskelbta, kad viena geriausių Lietuvos rinktinės ir Hegelmann klubo žaidėjų dėl sveikatos problemų priversta baigti futbolininkės karjerą.

## Rinktinės
2018 m. rugsėjo 4 d. debiutavo nacionalinėje rinktinėje, Baltijos taurės varžybose prieš Latviją.

2022 m. buvo kviečiama į Lietuvos moterų rinktinę, kuri rungtyniavo pasaulio čempionato atrankos cikle.
: 2022 m. balandžio 8 d. žaidė rungtynėse prieš itales, kuriose užsidirbo geltoną kortelę.
: 2022 m. balandžio 12 d. rungtynėse prieš Moldovą pasižymėjo pelnydama įvartį. Antrojo kėlinio pradžioje įvartį ir rezultatas tapo 3-0. Lietuvos rinktinė nugalėjo rezultatu 4:0.

### Įvarčiai

## Šaltiniai

## Nuorodos
* SOCCERWAY (apie žaidėją)
* lietuvosfutbolas.lt
* soccerdonna.de
* soccerpunter.com
* worldfootball.net 
* Globalsportsarchive
Laura Ruzgutė

**Laura Ruzgutė** (g. 1997 m. spalio 9 d.) – Lietuvos futbolininkė, žaidžianti saugės pozicijoje.

## Karjera
Profesionalią karjerą pradėjo Lietuvoje. Rungtyniavo užsienio klubuose. Žinoma, kad 2015 m. atstovavo MFA žalgiris. 2015 m. balandžio 12 d. žaidė moterų a lygos rungtynėse prieš Vilniaus FM-JL Stars.

## Statistika
; A lygos statistika

Spalvų reikšmės:
:  Ekipa žaidė A lygoje;

## Rinktinės
2016 m. rugpjūčio 4 d. debiutavo nacionalinėje rinktinėje, Baltijos taurės varžybose prieš Latviją.

;Įvarčiai

## Šaltiniai

## Nuorodos
* Soccerway
* lietuvosfutbolas.lt
* Globalsportsarchive
Viktorija Budrytė-Winnersjo

**Viktorija Budrytė-Winnersjo** (g. 1989 m. spalio 12 d.) – Lietuvos futbolininkė, žaidžianti puolėjos pozicijoje.

## Rinktinės
2006 m. lapkričio 18 d. debiutavo nacionalinėje rinktinėje, Europos taurės atrankos varžybose prieš Maltą.

;Įvarčiai

## Pasiekimai
* Lietuvos moterų futbolo A lyga: 2014, 2013, 2012, 2011, 2010
* Geriausia Lietuvos futbolininkė: 2010

## Šaltiniai

## Nuorodos
* Soccerway
Ragupėnai

**Ragupėnai** (, nuo 1928 m. *Mittenwalde*) – buvęs dvaras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 12 km į šiaurės vakarus nuo Pilkalnio, 10 km į pietvakarius nuo Lazdynų, Šorelių girios pietvakariniame pakraštyje, prie Ragupės.

## Istorija

Įkurti 1817 m. valstybinio miško žemėse. Iki 1945 m. priklausė Pilkalnio apskričiai, buvo 1874 m. įsteigto Smilgių valsčiaus dvaras. Tikintieji iki 1903 m. priklausė Pilkalnio evangelikų liuteronų parapijai, vėliau – Šorelių parapijai. 1879 m. dvaras valdė 216 ha žemės, iš jų 140 ha ariamos, 68 ha pievų ir ganyklų, 1,5 ha miško. Dvarui priklausė Mitenvaldės palivarkas ir vėjo malūnas. 1928 m. Ragupėnų dvaro apygarda prijungta prie Mažųjų Tulių kaimo, naujoji kaimo bendruomenė pagal palivarką pavadinta Mitenvalde. XX a. pr. dvare buvo vėjo malūnas, pieninė.

Po Antrojo pasaulinio karo išnyko.

## Gyventojai

## Mitenvaldė

Mitenvaldės dvaras įkurtas valstybinio miško žemėse 1781 m. 1823 m. dvare buvo 15 gyventojų, 1854 m. – 3 gyvenamieji pastatai ir 35 gyventojai. Po truputį išpardavus žemes gretimam Ragupėnų dvarui, Mitenvaldės dvaras 1871 m. tapo Ragupėnų dvaro palivarku. 1905 m. Mitenvaldėje buvo 15 gyventojų. Palivarkas stovėjo Ragupės kairiajame krante, Šorelių girios pietvakariniame pakraštyje.

## Šaltiniai
Werner Abrolat

**Verneris Abrolatis** (Abrolaitis) (; 1924 m. rugpjūčio 15 d. Tilžėje – 1997 m. rugpjūčio 24 d. Miunchene) – iš lietuvninkų kilęs Vokietijos aktorius ir filmų dubliuotojas.

## Biografija
Po Antrojo pasaulinio karo atsidūrė vakarinėje Vokietijos dalyje, pradėjo darbuotis įvairiuose provincijų teatruose. 1949 m. Ingolštate pasirašė pirmąją aktoriaus darbo sutartį, vėliau kurdavo vaidmenis televizijoje ir dubliuojant filmus.  

1965 m. kultiniame italų vesterne Keliais doleriais daugiau () vaidino vieną iš galvažudžių *Slimą*, po šio fimo jį pradėjo vis dažniau kviesti filmuotis antraeiliuose vaidmenyse. Aktoriaus filmografija apima labai platų vaidmenų spektrą: jis filmavosi saubo fime Kruvinas teisėjas, komedijoje „Po penkių džiunglėse“ (), detektyve „Nusikaltimų vietos: visos Palerme“ (), erotiniame „Žozefina Mutcenbacher“ () bei daugybėje Helgės Šnaiderio režisuotų kino juostų. Vokiečių kino žiūrovai jo balsą girdėdavo dubliuotuose užsienio filmuose, kai kuriuose ypač populiariuose – pvz.: Simpsonai.

## Filmografija (pasirinktinai)

## Išnašos

## Šaltiniai
* Werner Abrolat // Internet Movie Database
* Werner Abrolat // filmportal.de
* Werner Abrolat // Deutschen Synchronkartei
 
## Nuorodos
* Kapavietė Miuncheno ''Waldfriedhof Solln'' kapinėse
Bugiai

**Bugiai** (sav. ᨈᨚ ᨕᨘᨁᨗ = *To Ugi*) – Pietryčių Azijos tauta, gyvenanti Indonezijoje (daugiausia Sulavesio pietvakariuose, taip pat šios salos pietuose, rytų Kalimantane, Riau saloje, Malakos sąsiaurio pakrantėse). Taip pat gyvena Malaizijoje, Singapūre. Populiacija – virš 6 mln. žmonių. Kalba bugių kalba (austroneziečių šeima), taip pat indonezietiškai. Dauguma – musulmonai sunitai.

Bugiai ir jiems giminingi makasarai I tūkstm. – II tūkstm. pr. patyrė kultūrinę ir politinę Vakarų Indonezijos hinduistinių valstybių įtaką. Bugiai garsėjo kaip geri prekybininkai ir jūrininkai. Bugių visuomenė hierarchizuota, praktikuojama endogamija. Bugiai nuo XV a. turi raštą, gausią literatūrą, epus („La Galigo“ ir „Menrurana“), filosofinę raštiją, istoriografiją. Nuo XV–XVI a. iki XIX a. pradžios turėjo valstybinių junginių (Bonė, Luvu, Vadžo, Sopengas ir kt. karalystės Sulavesyje). XVII a. priėmė islamą (dalis iki pat XX a. pr. išlaikė protėvių tikybą). XX a. bugiai asimiliavo Sulavesio autochtonus toalus (*Tau Taa Wana*).

Pagrindinis verslas – žemdirbystė (ryžiai, kukurūzai, kokospalmės, kava, tabakas), dar verčiasi žvejyba ir gyvulininkyste (buivolai, galvijai, arkliai, ožkos). Tradiciniai amatai – audimas, pynimas, kalvystė, juvelyrika, valčių gamyba. Dabar dirba turizme, prekyboje, ūkiuose, pramonėje.
 
Tradiciškai stato karkasinius būstus ant polių, dažniausiai iš bambuko, rečiau medinius. Yra veranda, vidinės pertvaros – iš demblių. Vyrai vilki sarongą, trumpas kelnes, raištį ant galvos, dabar – vakarietiškus rūbus. Aukštųjų kastų vyrai nešiodavo ilgus plaukus.

Bugių virtuvei būdingi patiekalai iš ryžių, žuvies (šviežios, džiovintos, fermentuotos), per šventes valgo mėsą (vištieną, buivolieną), geria palmių vyną (saguerą).

Išlikęs kastinis-luominis susiskaidymas. Išlaikę muzikinį, šokių folklorą, jaunimo varžytuves. Populiarios gaidžių peštynės. Turi šamanus (*bissu*), ikiislaminė mitologija išlikusi epuose.


Puang Matoa 2004.JPG|Bugių šamanas *bissu*
COLLECTIE TROPENMUSEUM Buginese kinderen Zuid-Celebes TMnr 10005652.jpg|Bugių vaikai (XIX a. pab. – XX a. pr.)
Bugis house.JPG|Tradicinis bugių namas Pietų Sulavesyje
Ana' dara ogi (anak perempuan Bugis).jpg|Bugių šokėjos


## Šaltiniai
Mundai

**Mundai** – Pietų Azijos tautų grupė, gyvenanti daugiausia vidurio ir rytų Indijoje (Orisoje, Dhžarkhande, Vakarų Bengalijoje ir kt.), taip pat vietomis Bangladeše. Populiacija – >9 mln. žmonių. Tai austroazijiečių tautos, kalbančios mundų kalbomis. Taip pat vartoja hindi, bengalų, orijų ir kitas gretimų tautų kalbas. Tikyba daugiausia tradicinė arba persimaišiusi su hinduizmu, dalis mundų – krikščionys.

Išskiriamos šios mundų tautos:
* birhorai
* džuangai
* gadabai
* ho
* karijai
* korkai
* mundarai (arba tiesiog mundai)
* santalai
* savarai
* bhūmidžai
* korvai
* bondai
* gatakai

Svarbiausias verslas – ariamoji ir lydiminė žemdirbystė (ankštiniai augalai, kukurūzai, ryžiai, soros), verčiasi ir upine žvejyba, medžiokle, maisto rinkimu. Amatai: pynimas, puodininkystė, medžio apdirbimas. Dalis dirba samdomus darbus, gamina džiutą, statybose, šachtose. Mundai turi tautinę inteligentiją, dalis dalyvauja maoistiniuose judėjimuose.

Į dabartinės Indijos teritoriją mundų protėviai (eneolito vadinamieji varinių lobių ir geltonosios keramikos kultūros atstovai) III–II tūkstm. pr. m. e. atsikėlė iš Pietryčių Azijos, ir pirmiausia paplito Mahanadės baseine. Didelė dalis mundų vėliau sumišo su kitomis indų tautomis (dravidais, arijais).


Ho Tribe.JPG|Ho tautos žmonės
Gadaba inde 02 05.jpg|Gadabų senolė
Santali dance.jpg|Santalių šokis
Family of a Korku tribal in Melghat, Maharashtra (1).jpg|Korkų šeima


## Šaltiniai
Meškinyčia

**Meškinyčia** (, nuo 1946 m. ***Kurganskojė***, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 12 km į šiaurės vakarus nuo Pilkalnio, 11 km į pietvakarius nuo Lazdynų, prie Būdupės.

## Istorija

Įkurta 1784 m.: valstybinio miško žemė padalinta apytikriai į šimtą 14 prūsiškų margų dydžio (~3,5 ha) sklypų mažažemiams valstiečiams. Tarp pirmųjų 1800 m. minimų valstiečių beveik visi lietuviškomis pavardėmis: *Spielmoneitis*, *Naujokatis*, *Lenkaitis*, *Grigatis*, *Proepenatis*, *Pauluszus*, *Matszullatin*. 1821 m. kaime buvo 56 gyventojai, 1846 m. – 44 gyvenamieji pastatai ir 300 gyventojų. Iki 1818 m. priklausė Įsruties apskrities Liepgalio domenų valsčiui, 1818–1945 m. – Pilkalnio apskričiai, buvo 1874 m. įsteigto Smilgių valsčiaus kaimas. 1874 m. prie kaimo prijungtos Mažųjų Karūnų (įkurti 1817 m.) ir Užupėnų, 1893 m. – Laugalių ir Mažųjų Paišelių kolonijos. Tikintieji iki 1903 m. priklausė Pilkalnio evangelikų liuteronų parapijai, vėliau – Šorelių parapijai. Kaime buvo mokykla, malūnas, šiauriniame pakraštyje – Mažųjų Paišelių kolonija (18 gyventojų 1905 m.).

Po Antrojo pasaulinio karo ar sovietmečiu kaimas išnyko. Nuo 2008 m. jo teritorija priklauso Krasnoznamensko rajono Vesnovo kaimo gyvenvietei.

## Gyventojai

## Sakmė

Meškinyčia minima Jono Basanavičiaus tautosakos rinkinyje „Iš gyvenimo vėlių bei velnių”: Meškinyčoj, Pilkalnio pav., Vingelienė, šešose mirdama, paliko mažą ir pareidavo vakarais po šermenų tą pažindyt, koktai stuboj esantiejie matydavo duris atsidarant ir ją į vidų įžengiant ir tad prie vygių atsiklaupiant kūdikėlį žindant. Bežindydama sakydavo: „Aš tave ir veik drauge imsiu”. O teip ir nusidavė.

## Šaltiniai
Dogerlandas

**Dogerlandas** – sausumos sritis, jungusi Didžiąją Britaniją su Europos žemynu. Ji patvino pakilus jūros lygiui 6500–6200 m. pr. m. e. Geologiniai tyrimai rodo, kad Dogerlandas buvo tarp rytinės Britanijos pakrantės ir dabartinės Olandijos, vakarinės Vokietijos pakrantės ir Jutlandijos. Ten tikriausiai buvo daug gyvūnų, kuriuos medžiojo mezolito laikotarpio žmonės. Kylant jūros lygiui, iš Dogerlando liko tik kelios žemos salos, kurias galbūt paskandino cunamis, susidaręs po Storegos nuošliaužos.

Dogerlando radiniai domino žmones nuo XX a. pradžios. Susidomėjimas išaugo 1931 m., kai žvejybinis laivas į rytus nuo Vošo įlankos ištraukė elnio ragus. Šis radinys buvo datuotas ir priskirtas tam laikotarpiui, kai Dogerlande buvo tundra. Kiti laivai ištraukė mamutų, liūtų ir kitų gyvūnų liekanų bei priešistorinių ginklų, įrankių.

Dogerlandas XX a. dešimtame dešimtmetyje pavadintas pagal Dogerio banką, o šį pavadinimą gavo nuo XVII a. olandų žvejybinių laivų.

## Išnašos
Mažieji Tuliai

**Mažieji Tuliai** (, nuo 1928 m. *Mittenwalde*, nuo 1946 m. ***Meždurečė***, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 11 km į šiaurės vakarus nuo Pilkalnio, 12 km į pietvakarius nuo Lazdynų, prie Ragupės.

## Istorija

Įkurti XIX a. antroje pusėje. Iki 1945 m. priklausė Pilkalnio apskričiai, buvo 1874 m. įsteigto Smilgių valsčiaus kaimas. Tikintieji iki 1903 m. priklausė Pilkalnio evangelikų liuteronų parapijai, vėliau – Šorelių parapijai. 1893 m. pro kaimą nutiestas Tilžės–Stalupėnų geležinkelis, artimiausia stotis buvo Girėliškiuose, už 3,2 km..1928 m. prie kaimo prijungtas Ragupėnų dvaras, naujoji kaimo bendruomenė pagal Ragupėnų dvaro palivarką pavadinta Mitenvalde. Kaimo pietvakariniu pakraščiu tekėjo Būdupė. 

Po Antrojo pasaulinio karo ar sovietmečiu išnyko. Nuo 2008 m. buvusio kaimo teritorija priklauso Krasnoznamensko rajono Vesnovo kaimo gyvenvietei.

## Gyventojai

Be to, Ragupėnų dvare 1905 m. buvo 62, 1910 m. – 69 gyventojai.

## Šaltiniai
Pradinukų lyga

**Pradinių ir vidurinių mokyklų 1–4 klasių mokinių futbolo pirmenybės „Pradinukų lyga“** – Lietuvos futbolo varžybos, skirtos bendrojo lavinimo mokyklų pirmų, antrų, trečių ir ketvirtų klasių moksleiviams.

## Istorija

Lietuvos futbolo federacija, siekdama suteikti galimybę kiekvienam pradinukui smagiai ir aktyviai praleisti laisvalaikį žaidžiant futbolą, nuo 2017 organizavo Lietuvos pradinių ir vidurinių mokyklų 1-4 klasių moksleivių futbolo turnyrą. Pradinukų lygos idėja kilo svarstant vaikų fizinio aktyvumo problematiką šalies ugdymo įstaigose, bendrąją moksleivių sveikatos būklę bei smagaus laisvalaikio vaikams mokykloje alternatyvas.

Pradinukų lygos žaidynių tapatybę sudarė logotipas, devizas „Aktyviems smagu“, maskotas *Braškė* ir himnas, kurį sukūrė muzikos kūrėjas Juozas Liesis. 

Pagal pirmenybių nuostatus, mokyklų tarpusavio rungtynes sudarė akistatos tarp 1–2 bei 3–4 klasių moksleivių. Fiksuojamas buvo tik 3–4 klasių moksleivių dvikovos rezultatas. Tiek 1–2, tiek 3–4 klasių moksleivių komandoje turėjo būti po 9 atstovus (ne mažiau kaip 3 tos lyties, kurios yra mažuma, atstovai) – tokiu būdu į žaidynes įtraukus kuo daugiau berniukų ir mergaičių. Nuo 2018 metų Pradinukų lygoje negalėjo dalyvauti nuolatinius futbolo užsiėmimus lankantys vaikai.

Lygos debiutiniam sezonui užsiregistravo 72 komandos iš Vilniaus, Telšių, Alytaus, Plungės, Mažeikių miestų ir rajonų savivaldybių. 2018 ir 2019 metais pirmenybes LFF ir LVJFA organizavo visoje Lietuvos teritorijoje, kurias vainikavo keturių regionų finalai.

## Pradinukų lygos nugalėtojai
### 2017 m. sezonas

### 2018 m. sezonas

### 2019 m. sezonas

## Šaltiniai ir nuorodos

* Pradinukų lygos svetainė

* Pradinukų lygos naujienos

## Išnašos
Khasiai

**Khasiai** (*Ki Khasi*, *Ki Khun U Hynniewtrep*) – Azijos tauta, gyvenanti šiaurės rytų Indijoje (Meghalajos valstijoje) ir gretimuose Bangladešo rajonuose. Gyvena Khasių ir Džaintijos kalnuose. Populiacija apie 1,5 mln. žmonių. Khasių kalba priklauso austroazijiečių kalbų šeimai. Tikintieji daugiausia protestantai (presbiterionai, baptistai), yra hinduistų, dalis išpažįsta tradicinius tikėjimus, paplitęs sinkretizmas.

Išskiriamos pagrindinės khasių grupės: tikrieji khasiai, pnarai (džaintijai, sintengai), bhojai, varai, lingnamai.

Džaintijos krašte XVI–XIX a. gyvavo khasių kunigaikštystė, Khasių kalnuose – daugelis smulkių kunigaikštysčių, kurioms vadovavo vadai ir tarybos (*darbar*). 1823 m. khasius užkariavo britai ir prijungė prie Asamo. Judėjimo dėl nacionalinės autonomijos reikalavimu 1970 m. įkurta Meghalajos valstija.

Tradiciniai verslai – lydiminė rankinė, kai kur – ariamoji, laistomoji, terasinė žemdirbystė (augina ryžius, bulves, soras, renka betelio lapus, arekos riešutus), kalnuose paplitusi paukštininkystė, bitininkystė.

Khasiai gyvena dideliuose kaimuose (po 200–500 namų) kalnų slėniuose. Namai iš bambuko, apdrėbti moliu, stogai – šiaudiniai dvišlaičiai, kartais keturšlaičiai. Per upes tiesia „gyvuosius tiltus“ iš žaliuojančių lianų. Tradicinis maistas – virti ryžiai su įvairia mėsa, žuvimi, daržovėmis, sojomis, geria arbatą, ryžių alų. Tradiciniai drabužiai: vyrų – palaidinė, liemenė, kelnės (dhotis), moterų – nesiūtas sijonas, skara arba skraistė.

Būdinga matrilinijinė giminystė. Šeimos daugiausia mažosios, monogaminės. Turtą paveldi jauniausioji duktė. Santuokos – matrilokalinės, pasitaiko dislokalinių. Tradicinėje tikyboje svarbus protėvių, šventųjų akmenų vaidmuo.


Khasi Girls.jpg|Khasių merginos
St. Patrick's Church, Khasia community, Jaflong.jpg|Khasių bažnyčia Džaflonge (Bangladešas)
House of Khasia Tribe in Jaflong Sylhet Bangladesh 07.JPG|Khasių kaimas Džaflonge (Bangladešas)
Khasi tribe para dance.jpg|Khasių vaikai (1944 m.)
Junge Khasi.JPG|Khasių vaikai Meghalajoje (2014 m.)
Tangmuri player 2.jpg|Khasių vyras groja tangmuriu
Living root bridges of Nongriat village in East Khasi Hills district, Meghalaya JEG7388.jpg|Khasių gyvieji tiltai (Nongriato kaimas, Meghalaja)
G105706.jpg|Khasių šventieji akmenys


## Šaltiniai
Kamilė Vaičiulaitytė

**Kamilė Vaičiulaitytė** (g. 1994 m. rugpjūčio 18 d.) – Lietuvos futbolininkė, puolėja.

## Karjera
Profesionalią karjerą pradėjo MFK Kauno Žalgiris komandoje.

## Rinktinės
2016 m. rugpjūčio 4 d. debiutavo nacionalinėje rinktinėje, Baltijos taurės rungtynėse prieš Latviją.

;Įvarčiai

## Pasiekimai
* Lietuvos moterų futbolo A lyga: 2014, 2013, 2012, 2011

## Šaltiniai

## Nuorodos
* lietuvosfutbolas.lt
Nethunsas

**Nethunsas** (*Nethuns*) – dievas etruskų mitologijoje; jo valdžioje buvusi jūra. Atitinka romėnų Neptūną ir graikų Poseidoną.

Nethunso vardas (kildinamas iš lotynų *Neptunus*) įrašytas ant Pjačencos kepenų (bronzinio avies kepenų modelio), minimas ir *[[Liber Linteus]]* tekste, surašytame lino rietime, į kurį buvo suvyniota Zagrebo mumija. Iš to sprendžiama, kad Nethunsas buvo svarbi etruskų panteono dievybė.

Aptikta šią dievybę vaizduojančių etruskų veidrodžių: Nethunsas, kaip ir graikų Poseidonas, vaizduojamas su barzda, laikantis trišakį. Vatikano Etruskų muziejuje saugomas bronzinis etruskų veidrodis su išraižytu šios dievybės vardu (*NETHUNS*). Ant vieno IV a. pr. m. e. datuojamo etruskų veidrodžio Nethunsas pavaizduotas drauge su Usilu (saulės dievu) ir Thesan (aušros deive).

## Šaltiniai
Lauxna Lauksna

**„Lauxna Lauksna“** (iš prūsų k. *lauksnā* 'žvaigždė') – buvusi lietuvių muzikos grupė, kuri grojo etnoindustrinę (*ethno-industrial*) muziką. Ją sudarė Vytautas Rinkevičius („Spanxti“) ir Povilas Vaitkevičius („Vilkduja“, „Peorth“, „Oorchach“). Grupė gyvavo 2003–2005 m. ir išleido vieną albumą – *Sakai*.

„Lauxna Lauksna“ grota muzika apibūdinama kaip „energingas aštriabriaunis garsas, susiliejantis su analoginio skambesio šuorais, nenuspėjamais „Polivox“ signalais, avangardistiniais posūkiais, virpančia etnoambientika, gyvų instrumentų kilpomis ir džergždžiančio triukšmo išlydžiais“. Tekstuose derinami folkloriniai, kosminiai motyvai (mėnuliai, galaktikos), savitus atspalvius kūriniams suteikia ir nuskambančios A. Škėmos frazės, latvių, prūsų, indų kalbų nuotrupos, žemaitiškai perpasakota Burbulio Grįžulo istorija.

## Diskografija

## Šaltiniai
Gabija Gedgaudaitė

**Gabija Gedgaudaitė** (g. 2000 m. liepos 13 d.) – Lietuvos futbolininkė, žaidžianti puolėjos pozicijoje.

## Karjera
Profesionalią karjerą pradėjo MFK Kauno Žalgiris komandoje.

## Rinktinės
2016 m. rugpjūčio 4 d. debiutavo nacionalinėje rinktinėje, Baltijos taurės varžybose prieš Latviją.

;Įvarčiai

## Pasiekimai
* Lenkijos moterų futbolo taurė: 2019

## Šaltiniai

## Nuorodos
* Soccerway
* lietuvosfutbolas.lt
Netrukus ateis tamsa (1970 filmas)

**Netrukus ateis tamsa** () – 1970 m. sukurtas kriminalinis filmas. 2010 m. JAV pasirodė šios juostos perdirbinys.

## Pagrindiniai aktoriai
: *Aktorius – vaidmuo*
* Pamela Franklin – Džeinė
* Michele Dotrice – Keitė
* Sandor Eles – Polas
* John Nettleton – žandaras
* Clare Kelly
* Hana Maria Pravda

## Turinys

Dvi jaunos britės leidžia atostogas keliaudamos dviračiais po Prancūzijos provinciją. Pakeliui jos susiginčija ir Džeinė nuvažiuoja į artimiausią miestelį viena, o jos draugė Keitė lieka ilsėtis miškelyje. Po kelių valandų, nesulaukusi kompanionės, Džeinė pradeda nervintis, ypač sužinojusi, kad šiuose kraštuose ir anksčiau buvo įvykdytas pagrobimas bei žmogžudystė. Likusi viena, nemokėdama kalbos, ji nesėkmingai bando ieškoti draugės, o vietiniai gyventojai, dėmesį rodantis jaunuolis su motoroleriu ir net žandaras dažnai elgiasi keistai ir dviprasmiškai...
Adriana Russo

**Adriana Ruso** (; g. 1954 m. vasario 4 d. Roma) – italų aktorė ir dainininkė, TV laidų vedėja.

## Dalinė filmografija
* Šnabždesiai tamsoje (1976)
* Karšta bulvė (1979)
* Meilė pirmos klasės vagone (1980)
* Duok penkis (1980)
* Nežaiskite su tigrais (1982)
* Šventa karvė (1982)
* Bloga akis (1983)
* Ryšys per piceriją (1985)

## Nuorodos
* IMDb profilis
Isabella Biagini

**Izabelė Biadžini** (, 1940 m. gruodžio 8 d. – 2018 m. balandžio 14 d.) buvo italų aktorė.

Dar vaikystėje debiutavo kaip radijo aktorė, vėliau dirbo modeliu, 1955 m. dalyvavo grožio konkurse Mis Italija. Tais pačiais metais atliko pirmą epizodinį vaidmenį kine – Michelangelo Antonioni juostoje „Le amiche“. Didelės sėkmės kine ji nesulaukė, todėl didesnį vaidmenį visada skyrė radijui ir televizijai, kur buvo įvairių TV šou vedėjų asistentė.

## Filmografija

* Le amiche (1955)
* La zia d'America va a sciare (1957)
* Il cocco di mamma (1958)
* Serenatella sciuè sciuè (1958)
* I due mafiosi (1964)
* Slalom (1965)
* Amore all'italiana (1966)
* Gli altri, gli altri... e noi (1967)
* Pensando a te (1969)
* Gli infermieri della mutua (1969)
* Quelli belli... siamo noi (1970)
* La ragazza del prete (1970)
* Mazzabubù... Quante corna stanno quaggiù? (1971)
* Io non vedo, tu non parli, lui non sente (1971)
* Il clan dei due Borsalini (1971)
* Boccaccio (1972)
* Il sindacalista (1972)
* Il terrore con gli occhi storti (1972)
* Maria Rosa la guardona (1973)
* Crash! Che botte... Strippo strappo stroppio (1973)
* L'erotomane (1974)
* Paolo il freddo (1974)
* Colpo in canna (1975)
* La ragazza dalla pelle di corallo (1976)
* Gli amici di Nick Hezard (1976)
* Atti impuri all'italiana (1976)
* Stangata in famiglia (1976)
* Il ginecologo della mutua (1977)
* Tutti a squola (1979)
* Ciao marziano (1980)
* La cameriera seduce i villeggianti (1980)
* FF.SS. - Cioè: ...che mi hai portato a fare sopra a Posillipo se non mi vuoi più bene? (1983)
* Il futuro è donna (1984)
* Universalinė parduotuvė (1986)
* Kaprizas (1987)
* La bruttina stagionata (1996)
* Nostalgia di protezione (1997, trumpametražis)
* Il segreto del giaguaro (2000)

## Nuorodos
* IMDb profilis
Marie-Helene Arnaud

**Mari-Helena Arno** (; 1934 m. rugsėjo 24 d. – 1986 m. spalio 6 d.) buvo prancūzų modelis ir aktorė.

## Biografija
Studijavo universitete filosofiją, vėliau pradėjo dirbti manekene ir 6 dešimtmečio viduryje tapo mados namų „Chanel“ veidu, nors dirbo ir su kitais dizaineriais (pvz. „Guy Laroche“). Mari-Helena buvo mėgstamiausias pačios Coco Chanel modelis, taip pat kurį laiką buvo ir šios mados namų direktore. 1960 m. ji pasitraukė iš „Chanel“ ir įkūrė savo pačios mados namus, tačiau šis projektas buvo trumpalaikis ir nesulaukė sėkmės. 

1956 – 1964 m. Mari-Helena išbandė save kaip aktorė, atlikusi epizodinius vaidmenis 5 filmuose.

## Asmeninis gyvenimas
Mari-Helena 6 dešimtmetyje buvo bulvarinės spaudos akiratyje dėl savo romanų su aktoriumi Robert Hossein ir prodiuseriu Sam Spiegel. Taip pat sklido kalbos apie jos artimus ryšius su politikais Georges Pompidou ir André Malraux.

Ji buvo rasta negyva savo namų vonioje 1986 m. spalį. Mirties priežastis oficialiai nenurodoma.

## Filmografija
* Mannequins of Paris (1956)
* Ca aussi c‘est Paris (1957)
* Les Collegiennes (1957)
* Gigi (1958)
* Fantomas (1964)

## Nuorodos
* IMDb profilis
Rosanna Fratello

**Rozana Fratelo** (; g. 1951 m. kovo 26 d. San Severas) – italų dainininkė.

## Biografija
Rozana gimė San Severe, pimos sėkmės sulaukė 1969 m. pasirodžiusi Sanremo muzikos festivalyje su daina „Il treno“ (liet. Traukinys). 

Didžiausias populiarumas buvo 8 praėjusio amžiaus dešimtmetyje, vėliau ji kurį laiką koncertavo su grupėmis „Ro.Bo.t“ (1985–89) ir „Squadra Italia“ (1994–2006).
 
1971 m. už debiutinį vaidmenį filme „Sacco e Vanzetti“ buvo apdovanota Nastro d'argento prizu, tačiau aktorės karjeros aktyviai nepuoselėjo ir viso nusifilmavo vos 3 juostose.

## Studijiniai albumai
* Rosanna (1970)
* La ragazza del Sud (1971)
* Hits (1973)
* Sono nata in un paese molto lontano (1973)
* Canti e canzoni dei nostri cortili (1974)
* Tanghi e valzer di casa mia (1974)
* Musiche di casa nostra (1975)
* Vacanze (1976)
* Mediterraneo (1980)
* Rosanna ieri, Rosanna domani (1990)
* Stammi vicino (1994)
* Io vivrò e tutti i miei grandi successi (1998)
* Sono una donna non sono una santa (1999)
* Il meglio (1999)
* Tre rose rosse (2011)

## Filmografija
* Sacco e Vanzetti (1971)
* La mano nera (1973)
* La legge violenta della squadra anticrimine (1976)

## Apdovanojimai
* Nastro d'argento – geriausia nauja aktorė (1972)

## Nuorodos

* IMDb profilis
Carlotta Montanari

**Karlota Montanari** (; g. 1981 m. vasario 17 d. Riminis) – italų aktorė, TV laidų vedėja. Šiuo metu gyvena JAV, Los Andžele.

## Filmografija
* Too Old to Die Young (2019)
* American Crime Story (2018)
* The Mason Brothers (2017)
* Misson S.O.P. (2017)
* Being American (2014)
* Parenthood (2014, Tv serialas)
* The Vatican (2013)
* LA Superheroes (2013)
* The Rift (2012)
* When Noah Calls (2011)
* Medicina Generale (2009)
* Incantesimo 10 (2008)
* Carabinieri (2008)
* Los Borgia (2006)
* Roma (2005–2007)

## Nuorodos
* IMDb profilis
* Oficiali svetainė
Rimantė Jonušaitė

**Rimantė Jonušaitė** (g. 2003 m. spalio 25 d., Mažeikiuose) – Lietuvos futbolininkė, puolėja.

## Karjera
Futbolininkės karjerą pradėjo MFA Triumfas Mažeikiai komandoje. Šioje komandoje žaidė 2017 ir 2018 m. Ekipa tuo metu žaidė LMFA I lyga pirmenybėse.

### [[FC Gintra]]
Nuo 2018 m. rungtyniavo „Gintroje“. 2019 m. tapo 2019 m. moterų A lygos rezultatyviausia sezono žaidėja.

2021 m. pelnė 42 įvarčius.

### [[AC Milan (moterys)|AC Milan]]
2021 m. lapkričio pradžioje pasirašė 3,5 metų kontraktą su AC Milan klubu.

2023 m. spalio 11 d. pelnė pirmąjį oficialų įvartį klubo gretose. Italijos taurės („Coppa Italia“) aštuntfinalio rungtynėse AC „Milan“ rezultatu 7:2 sutriuškino Veronos „Hellas“. Rimantė Jonušaitė pasirodė po keitimo 76 minutę, o 86 minutę pelnė septintąjį Milano komandos įvartį.

#### Servette FC Chênois Féminin
2024 m. sausio mėn. nuomos pagrindais paskolinta Šveicarijos Servette klubui.

2024 m. kovo 23 d. pelnė įvartį moterų superlygos rungtynėse prieš FC Basel Frauen.

2024 m. balandžio 20 d. pelnė įvartį Šveicarijos taurės turnyro finale. Finale susitiko BSC YB Frauen ir Servette. Rimantė Jonušaitė rungtynes pradėjo ant atsarginių suolelio, o aikštėje pasirodė po keitimo 59 min., kai rezultatas buvo lygus (2-2), o 68 min. pasižymėjo pelnydama įvartį. Servette klubas nugalėjo varžoves rezultatu 3-2 ir iškovojo trofėjų.

### Servette FC Chênois Féminin
2024 m. liepos mėn. paliko AC Milan, o su Servette FC Chênois Féminin (Šveicarija) sudarė dviejų metų trukmės sutartį. 2025 m. balandžio mėn. taoi žinoma, kad futbolininkė ėmė bendradarbiauti su UNCOVER BY OJ.

### [[RSC Anderlecht (moterys)|RSC Anderlecht]]
2025 m. liepos pradžioje pasirašė trejų metų sutartį su Belgijos RSC Anderlecht klubu. Pelnė savo pirmąjį įvartį Belgijos moterų Superlygos rungtynėse prieš „Westerlo“ klubą ir svariai prisidėjo prie pergalės rezultatu 2:0.

2025 m. rugsėjo 17 d. moterų UEFA Europos taurės atrankos atsakomosiose pusfinalio rungtynėse Briuselio „Anderlecht“ kovojo prieš Limasolio „Aris“ (Kipras) ir sutriuškino varžoves net 9:0. Rimantė Jonušaitė pasižymėjo 44 minutę ir rezultatas tapo 4-0.

## Statistika
; A lygos statistika

Spalvų reikšmės:
:  Ekipa žaidė A lygoje;

## Rinktinės
* Kviečiama į WU-17 rinktinę. 2019 m. vykusiose Baltijos taurės varžybose pelnė šešis iš septynių lietuvaičių pelnytų įvarčių ir prisidėjo prie komandos triumfo šiame turnyre.
* 2019 m. balandžio 7 d. debiutavo nacionalinėje rinktinėje, draugiškose varžybose prieš Farerų salas.

;Įvarčiai

## Pasiekimai
;  **[[Lietuvos moterų futbolo A lyga]]:** 
*  **Čempionė (3):** 2019, 2020, 2021 m.
; **[[Baltijos moterų futbolo lyga]]:** 
*  **Čempionė (1):** 2019 m.
; su Servette
*  **Šveicarijos čempionė (1)**: 2024 m.
*  **Šveicarijos futbolo taurė (1)**: 2024 m.

; Asmeniniai įvertinimai
* **Geriausia Lietuvos futbolininkė**: 2024 m., 2025 m.
* **Geriausia jaunoji A lygos futbolininkė (3):** 2019, 2020, 2021 m.

## Išnašos

## Nuorodos
* Soccerway (Apie žaidėją)
* lietuvosfutbolas.lt (Apie žaidėją)
* FC GINTRA (apie žaidėją)
Top modelis (filmas)

**Top modelis** () – 1988 m. režisieriaus Joe D'Amato sukurtas erotinis filmas, juostos „11 dienų, 11 naktų“ neoficialus tęsinys. 

## Pagrindiniai aktoriai
: *Aktorius – vaidmuo*
* Jessica Moore – Sara / Glorija
* James Sutterfield – Klifas
* Ale Dugas – Piteris
* Laura Gemser – Dorotė / Eva
* Jason Saucier
* Lin Gathright

## Turinys

Sara rašo naują knygą, šį kartą apie aukštos klasės prostitutes. Norėdama geriau įsigilinti į temą, kartu su savo leidėja Dorote jos atidaro modelių agentūrą, kurioje ši tampa vadove, o Sara – viena geidžiamiausių merginų. Vienas iš klientų, Piteris, apie tai sužinojęs, ima šantažuoti Dorotę. Tuo metu Sara susipažįsta ir įsimyli jauną kompiuterių specialistą Klifą, pasamdytą tvarkyti agentūros duomenis. Kad šis nemanytų, jog naujoji pažsįtama yra prostitutė, Sara jam atskleidžia visą tiesą.
Clio Goldsmith

**Kleo Goldsmit** (, g. 1957 m. birželio 16 d. Paryžius) – prancūzų aktorė, kilusi iš Vokietijos žydų bankininkų Goldschmidtų šeimos, kurios šaknys siekia XV a. 

Antrasis jos vyras 1990–2009 m. Mark Shand buvo Kornvalio hercogienės Camillos, (princo Čarlzo) žmonos, brolis. 

## Filmografija
* Cikada (1980)
* La storia vera della signora delle camelie (1980)
* Miele di donna (1981)
* Plein sud (1981)
* E noi non faremo karakiri (1981)
* La donna giusta (1982)
* Le Grand Pardon (1982)
* Le Cadeau (1982)
* ...e la vita continua (1984)
* L'Étincelle (1986)

## Nuorodos

* IMDb profilis
Šakalai (Šaninas)

**Šakalai** (, nuo 1938 m. *Mittenbach*, nuo 1946 m. ***Šaninas***, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 10 km į šiaurės vakarus nuo Pilkalnio, 16 km į pietvakarius nuo Lazdynų, prie Būdupės.

## Istorija

Minimi nuo 1664 m. Po 1709–1710 m. maro kaimas ištuštėjo: 1719 m. buvo negyvenamas. 1785 m. buvo karališkasis valstiečių kaimas su 3 ugniakurais, 1823 m. – 6 sodybų valstiečių kaimas su 15 gyventojų. 1854 m. kaime buvo 8 gyvenamieji pastatai ir 50 gyventojų. Iki 1723 m. priklausė Ragainės valsčiaus šaltyšiaus administruojamai Tulių seniūnijai (*Schulzenamt*), 1723–1746 m. – Įsruties apskrities Užpjaunių domenų valsčiui, 1746–1810 m. – Kusų domenų valsčiui, 1810–1818 m. – Liepgalio domenų valsčiui, 1818–1945 m. – Pilkalnio apskričiai, buvo 1874 m. įsteigto Spulių valsčiaus kaimas. Tikintieji iki 1903 m. priklausė Pilkalnio evangelikų liuteronų parapijai, vėliau – Šorelių parapijai. 

Po Antrojo pasaulinio karo ar sovietmečiu išnyko. Nuo 2008 m. kaimo teritorija priklauso Krasnoznamensko rajono Vesnovo kaimo gyvenvietei.

## Gyventojai

## Šaltiniai
Kanadai

**Kanadai**, t. p. *kanarai, kanadigai* () – dravidų tauta, gyvenanti pietų Indijoje, daugiausia Karnatakos valstijoje, taip pat pakraštiniuose aplinkinių valstijų (Maharaštros, Tamilnado, Telanganos) rajonuose. Populiacija – apie 44 mln. žmonių. Vartoja dravidų šeimai priklausančią kanadų kalbą. Dauguma tikinčiųjų – hinduistai (paplitęs šaivizmas, ypač lingajata srovė), yra musulmonų sunitų, džainų.

Kanadai – Indijos autochtonų dravidų tauta. Senovėje pakrančių regionai vertėsi prekyba su romėnais. IV a. Karnataką užėmė Maurijai, tuo metu čia klestėjo džainizmas. Vėliau Pietų Indijoje gyvavo keletas galingų kanadų dinastijų – Kadambų, Čalukjų, Hoisalos, o XV–XVI a. kanadai sukūrė Vidžajanagaro imperiją. Vėliau kurį laiką buvo valdomi musulmonų sultonatų, britų. 1956 m. Indijoje kanadams sudaryta Karnatakos valstija.
 
Dauguma kanadų dirba žemės ūkyje, pramonėje, paslaugų sferoje, statybose, kai kurie turi savo verslą. Gausi kanadų inteligentija. Išplėtoti dailieji amatai (raštuoti audiniai, siuviniai, medžio inkrustacija, brangaus medžio skulptūrėlės).

Kaimuose statomi vienos-dviejų patalpų namai iš nedegtų arba apdegintų plytų, aukštais keturšlaičiais stogais iš čerpių. Žemakasčiai, miškų kanadai gyvena karkasiniuose-pintuose namuose, dengtuose palmių lapais arba šiaudais. Maistui gausiai naudoja rausvųjų pirštūnių (*ragī*) kruopas, ryžius, ankštines kultūras, agurkus, vaisius.

Išliko kastų apraiškų. Santuoka patrilokalinė.

Kanadai garsėja išskirtinėmis architektūrinėmis tradicijomis (Karnatakoje gausu paveldinių hinduistinių, budistinių, džainų šventyklų). Turtinga klasikinės muzikos tradicija (visa Pietų Indijos muzikinė tradicija vadinama Karnatakos muzikos sąvoka). Tradiciniai ritualizuoti šokiai – dolu kunitha, kamsalė. Kanadų literatūrinė tradicija siekia IX a.


Ugadi Celebrations.jpg|Kanadų vaikai tradiciniais rūbais
Kudala Sangama.jpg|Kudalasangama – lingajatos centras Karnatakoje
Rice Farmer Near Hampi Village - India.JPG|Ryžių augintojas Hampio apylinkėse
AlocasiaKhanapur.jpg|Alokazijų pardavėjos šiaurės Karnatakoje
Gangubai Hangal.jpg|Kanadų muzikė Gangubai Hangal


## Šaltiniai
Klaudija Savickaitė

**Klaudija Savickaitė** (g. 1994 m. rugsėjo 13 d.) – Lietuvos futbolininkė, žaidžianti vartininkės pozicijoje, gali rungtyniauti aikštės žaidėja. 2022 m. FC Hegelmann žaidžiančioji pagrindinės komandos trenerė.

## Karjera
2012 m. atstovavo Marijampolės „Sūduvos“ merginų ekipai. Į rungtynes važinėdavo iš Prienų.

Profesionalią karjerą pradėjo tuomentinėje LSU-Žara ekipoje. Atstovavo Žarai 2015 ir 2016 m.

2017 m. „LSU-Žara“ tapo BC Žalgiris sistemos dalimi, ir pakeitė pavadinimą. 2017, 2018 ir pirmoje 2019 m. pusėje atstovavo MFK Kauno Žalgiris.

Nuo 2019 m. vasaros atstovavo A.S.D. Torres Calcio Femminile.

2020 m. grįžo į Lietuvą ir atstovavo MFK Kauno Žalgiris.

2021 m. tęsė karjerą MFK Kauno Žalgiris.

### 2022 m. Hegelmann klubo struktūroje
2022 m. sausio mėn. oficialiai pranešta, kad MFK Žalgiris keičia spalvas, pereina į „Hegellmann“ klubo struktūrą. Pagrindinei ekipos vyr. trenere tapo Klaudija Savickaitė.

2022 m. kovo 27 d. sužaidė A lygos rungtynėse prieš „Gintros“ klubą. Šios rungtynės buvo debiutas vyr. trenerės poste. Gynė vartus ir prasileido du įvarčius. Rungtynės baigėsi šiauliečių pergale 2:1.

## Statistika
; A lygos statistika

## Rinktinės
* 2020 m. kovo 4 d. debiutavo nacionalinėje rinktinėje, draugiškose varžybose prieš Armėniją. Šiose rungtynėse lietuvaitės nugalėjo varžoves rezultatu 1:0. Savickaitė žaidė startinėje sudėtyje ir po pirmojo kėlinio buvo pakeista.

* 2020 m. kovo 6 d. lietuvaitės dar kartą jėgas išmėgino su armėnėmis. Šį kartą rungtynės baigėsi ltgiosiomis 1:1. Savickaitė žaidė startinėje sudėtyje.

## Pasiekimai
* Lietuvos moterų futbolo A lyga: 2018, 2017
* Baltijos moterų futbolo lyga: 2017

## Taip pat skaitykite
* MFK Kauno Žalgiris
* FC Hegelmann

## Šaltiniai

## Nuorodos
* lietuvosfutbolas.lt
* Globalsportsarchive
* footballdatabase.eu
* worldfootball.net 
* fbref.com
Greta Lukjančukė

**Greta Lukjančukė** arba žinoma mergautine pavarde kaip **Greta Kaselytė** (g. 1992 m. rugsėjo 10 d.) – Lietuvos futbolininkė, žaidžianti vartininkės pozicijoje. Gali žaisti ir atakuojančio plano pozicijoje.

## Karjera
### FC Gintra
Profesionalią karjerą pradėjo FC Gintra komandoje. Su šia ekipa tapo daugkartine čempione. Buvo išnuomota Italijos Neapolio klubui. Teisėjaudavo LFF II lyga, bei moterų pirmenybėse. 2019 m. buvo pripažinta geriausia Lietuvos futbolininke. Ištekėjo ir 2020 m. nebežaidė Gintroje dėl motinystės.
### Gintra/ŠSG
2021 m. žaidė Gintra/ŠSG (Gintros–Šiaulių sporto gimnazijos) komandoje, kuri rungtyniavo Pirmoje lygoje. Per sužaistas penkerias rungtynes G.Lukjančukė pelnė net trylika įvarčių.

2021 m. balandžio 14 d. prieš Kauno Žalgirio FA pasižymėjo vienu įvarčiu. Šiaulietės nugalėjo rezultatu 4:1.

2021 m. gegužės 8 d. prieš Tauragės SC-MFK pelnė du įvarčius. Šiaulietės nugalėjo rezultatu 3:0.

2021 m. gegužės 16 d. prieš FK Vilkija pasižymėjo pelnydama tris įvarčius. Šiaulietės nugalėjo rezultatu 8:1.

2021 m. gegužės 28 d. prieš FK SANED-Joniškio SC pelnė net keturis įvarčius. Šiaulietės nugalėjo rezultatu 8:0.

2021 m. birželio 4 d. prieš FA-FK Panevėžys-PRSSG pelnė tris įvarčius. Šiaulietės nugalėjo rezultatu 7:3.

### FC Gintra
2021 m. liepos 12 d. FC Gintra paskelbė, kad žaidėja grįžta į klubą.

## Rinktinės
2011 m. kovo 5 d. debiutavo nacionalinėje rinktinėje, Europos taurės atrankinėse varžybose prieš Latviją.

## Pasiekimai
* Lietuvos moterų futbolo A lyga: 2021, 2019, 2018, 2017, 2016, 2015, 2014, 2013, 2012, 2011, 2010 /// 2025
* Baltijos moterų futbolo lyga: 2019, 2017
* Geriausia Lietuvos futbolininkė: 2019

## Trenerio karjera

2023 m. sausio mėn. įgijo UEFA B trenerio licenciją.

2023 m. lapkričio mėn. įgijo UEFA vartininkų B licenciją.

## Šaltiniai

## Nuorodos
* fkgintra.lt
* SOCCERWAY
* lietuvosfutbolas.lt
* Globalsportsarchive
Vestina Neverdauskaitė

**Vestina Neverdauskaitė** (g. 1993 m. rugsėjo 19 d.) – Lietuvos futbolininkė, gynėja.

## Karjera
Žaidė Tauragės SC (MFK Tauragė) ekipoje. 

Profesionalią karjerą pradėjo Šiaulių „Gintroje“. Eilę metų buvo šio klubo pagrindinės sudėties žaidšja, kapitonė. Daugkartinė čempionė; dalyvavo UEFA čempionių lygos atrankos turnyruose.

2022 m. pradžioje perėjo į „Sanedo“ klubą.

2023 m. kovo 2 d. paskelta, kad atstovaus Hegelmann klubui.

## Statistika
; A lygos statistika

Spalvų reikšmės:
:  Ekipa žaidė A lygoje;

## Rinktinės
2013 m. balandžio d. debiutavo nacionalinėje rinktinėje, pasaulio taurės atrankinėse varžybose prieš Gruziją.

## Pasiekimai
* Lietuvos moterų futbolo A lyga: 2021, 2020, 2019, 2018, 2017, 2016, 2015, 2014, 2013, 2012
* Baltijos moterų futbolo lyga: 2019, 2017
* Geriausia Lietuvos futbolininkė: 2015, 2018

## Šaltiniai

## Nuorodos
* Soccerway
* lietuvosfutbolas.lt (Gintros 2020 m. sezonas)
* Globalsportsarchive
Algimantė Mikutaitė

**Algimantė Mikutaitė** (g. 1996 m. gruodžio 7 d.) – Lietuvos futbolininkė, gynėja. Daugkartinė Lietuvos čempionė. Atstovavo nacionalinei moterų rinktinei.

## Karjera
Profesionalią karjerą pradėjo „Gintros“ klube, kuriame žaidė nuo 2012 m. 

2021 metų sezone per 20 žaistų rungtynių „Spark Energy“ moterų A lygoje pelnė 3 įvarčius, o žaisdama nacionalinėje rinktinėje – įvartį į latvių vartus Baltijos taurės rungtynėse.

2022 m. sausio pabaigoje pasirašė sutartį su Leridos „AEM“ klubu, kuris rungtyniavo Ispanijos antrame moterų futbolo divizione.

2022 m. liepos mėn. pranešta, kad grįžta į Lietuvą ir atstovaus „Gintros“ klubui.

2025 m. sausio 22 d. tapo žinoma, kad pratęsta sutartis su „Gintros“ klubu.


Algimantė Mikutaitė. 14 April 2024.jpg|2024 m. balandžio 14 d.
Algimantė Mikutaitė in Gytariai Stadium, Šiauliai. 14 April 2024.jpg|2024 m. balandžio 14 d.


## Statistika
; A lygos statistika

Spalvų reikšmės:
:  rungtyniavo moterų A lygoje;

## Rinktinės
2015 m. balandžio 4 d. debiutavo nacionalinėje rinktinėje, Europos taurės atrankinėse varžybose prieš Moldovą.

;Įvarčiai

## Pasiekimai
;  **su [[FC Gintra|Gintra]]:**
* **[[Lietuvos moterų futbolo A lyga]]:** 2013, 2014, 2015, 2016, 2017, 2018, 2019, 2020, 2021, 2022, 2023, 2024, 2025
* **[[Baltijos moterų futbolo lyga]]:** 2017, 2019, 2023 m.

## Išnašos

## Nuorodos
* fkgintra.lt svetainė
* SOCCERWAY 
* SOCCERDONNA
* lietuvosfutbolas.lt
* Globalsportsarchive
Milda Liužinaitė

**Milda Liužinaitė** (g. 1995 m. rugpjūčio 17 d.) – Lietuvos futbolininkė, gynėja. Atstovavo Lietuvos moterų futbolo rinktinei; rinktinės kapitonė.

## Karjera
### Futbolininkės karjera
Profesionalią karjerą pradėjo 2014 m. tuometinėje „Žaroje“, kuri vėliau buvo žinoma Kauno „Žaros-LSU“ pavadinimu.

2017 m. ši ekipa tapo MFK Kauno Žalgiris (BC Žalgirio sistemos dalimi). Buvo šios ekipos kapitonė.

2022 m. ekipa perėjo į Hegelmann klubo sistemą. FC Hegelmann žaidė A lygoje, o Milda Liužinaitė ir toliau buvo komandos kapitone.

; FK Žalgiris 
2026 m. kovo 15 d. debiutavo moterų A lygos rungtynėse prieš Gargždų „Bangą“. Susitikimą pradėjo startinėje sudėtyje ir žaidė iki finalinio švilpuko. Žalgirietės sutriuškino varžoves rezultatu 3–0.

### Sporto vadybininkės karjera
Nuo 2016 iki 2017 m. dirbo LMFA vadybininke. 

Vėliau – Lietuvos futbolo federacijoje, kurioje ėjo merginų rinktinių projektų vadovės pareigas.

2022 m. rugpjūčio 5 d. LMFA valdyba išrinko Mildą Liužinaitę asociacijos generaline direktore.

## Rinktinės
;WU-17 rinktinė
: nuo 2010 m. kviesta į WU-17 rinktinę.

; WU-19 rinktinė
: nuo 2011 m. kviesta į WU-19 rinktinę.

;Nacionalinė moterų rinktinė
2013 m. balandžio 9 d. debiutavo nacionalinėje rinktinėje, pasaulio taurės atrankinėse varžybose prieš Juodkalniją.

2022 m. balandžio 12 d. rungtynėse prieš Moldovą pasižymėjo pelnydama du įvarčius. Pirmą įvartį įmušė nuo vienuolikos metrų žymos ir rezultatas tapo 1:0. O pirmojo kėlinio pabaigoje iš toli pelnė dar vieną įvartį. Lietuvos rinktinė nugalėjo rezultatu 4:0.

2024 m. balandžio 9 d. 2025-ųjų Europos moterų čempionato atrankos rungtynėse prieš Kipro rinktinę pelnė vienintelį įvartį, o lietuvaitės nugalėjo varžoves minimalia persvara 1-0.
;Įvarčiai

## Pasiekimai
* Lietuvos moterų futbolo A lyga: 2014, 2015, 2016 m.

; Asmeniniai įvertinimai
:: 2023 m. sezono geriausia gynėja;

## Išmašos

## Nuorodos
* SOCCERWAY (apie žaidėją)
* lietuvosfutbolas.lt (apie žaidėją)
* zalgiris.lt (MFK Kauno Žalgiris)
* Globalsportsarchive